PATVIRTINTA

Smilgių gimnazijos direktoriaus

2022 m. balandžio 7 d. įsakymu Nr. (1.8) V-137

PANEVĖŽIO RAJONO SMILGIŲ GIMNAZIJOS PEDAGOGINIŲ DARBUOTOJŲ DALINIŲKELIONĖS Į DARBĄ IŠLAIDŲ KOMPENSAVIMO TVARKAI. BENDROSIOS NUOSTATOS

1. Panevėžio rajono Smilgių gimnazijos pedagoginių darbuotojų dalinių kelionės į darbą išlaidų kompensavimo tvarka (toliau – Tvarka) reglamentuoja Panevėžio rajono Smilgių gimnazijos (toliau - Gimnazija) pedagoginių darbuotojų dalinių kelionės į darbą (į vieną pusę) išlaidų kompensavimą iš savivaldybės biudžeto.
2. Dalinės kelionės į darbą išlaidos kompensuojamos darbo dienomis važiavusiesiems į darbą Gimnazijos bendrojo ugdymo, neformaliojo vaikų švietimo pedagoginiams darbuotojams ir bibliotekininkams;
3. Tvarkos tikslas – sudaryti palankesnes sąlygas įdarbinti kvalifikuotus specialistus gimnazijoje, užtikrinant gyventojų teisę į kokybiškas ugdymo, gydymosi, kultūrines ir socialines
paslaugas.
4. Dalinės kelionės į darbą išlaidos kompensuojamos neviršijant gimnazijai metinėse išlaidų sąmatose šiam tikslui patvirtintus asignavimus.

II. DALINIŲ KELIONĖS Į DARBĄ IŠLAIDŲ KOMPENSACIJŲ APSKAIČIAVIMO IRMOKĖJIMO TVARKA

5. Dalinių kelionės į darbą išlaidų kompensaciją gali gauti gimnazijos pedagoginiai darbuotojai, kurių faktinė gyvenamoji vieta nesutampa su darbo vieta ir yra toliau kaip 10 kilometrų.
6. Dalinių kelionės į darbą išlaidų kompensacija apskaičiuojama pagal atstumą (į vieną pusę):
6.1. nuo 10 iki 16 km – 2 Eur už vieną darbo dieną;
6.2. nuo 16 iki 26 km –4 Eur už vieną darbo dieną;
6.3. daugiau kaip 26 km – 6 Eur už vieną darbo dieną.
7. Darbuotojai, pageidaujantys gauti dalinių kelionės į darbą išlaidų kompensaciją, gimnazijos vadovui pateikia prašymą ir pažymos apie faktinę gyvenamąją vietą kopiją.
8. Gimnazijos vadovas, išnagrinėję įstaigų darbuotojų prašymus, įsakymu tvirtina vardinį darbuotojų, turinčių teisę gauti dalinių kelionės į darbą išlaidų kompensaciją, sąrašą.
9. Dalinių kelionės į darbą išlaidų kompensacija apskaičiuojama vadovaujantis darbo laiko apskaitos žiniaraščiu, darbo grafiku, atsižvelgiant į nuvažiuotą atstumą, kuris nustatomas gimnazijos vadovo įsakymu.
10. Dalinių kelionės į darbą išlaidų kompensacija mokama kas mėnesį, kitą mėnesį už
praėjusį.
11. Kompensacijos mokėjimas nutraukiamas:
11.1. darbuotojui nutraukus darbo sutartį;
11.2. darbuotojui persikėlus gyventi arčiau nei 10 kilometrų nuo darbo vietos.
12. Darbuotojams, kurie dirba pagal kelias darbo sutartis, kompensacija apskaičiuojama ir
mokama už kelionę į darbą vienoje darbovietėje.
13. Kompensacija nemokama darbuotojų atostogų, nedarbingumo, komandiruočių metu.
14. Pasikeitus gyvenamajai vietai, darbuotojas per 3 darbo dienas privalo raštu informuoti
gimnazijos vadovą apie pasikeitimą.
15. Paaiškėjus, kad dėl dalinės kelionės į darbą išlaidų kompensacijos buvo pateikti
melagingi ar netikslūs duomenys, dalinės kelionės į darbą išlaidų kompensacija išieškoma Lietuvos
Respublikos įstatymų ir kitų teisės aktų nustatyta tvarka.

III. BAIGIAMOSIOS NUOSTATOS

16. Gimnazijos buhalteris atsako už teisingą dalinių kelionės į darbą išlaidų kompensacijų
darbuotojams apskaičiavimą.
17. Gimnazijos vadovas atsako už kompensacijos lėšų skyrimo teisėtumą.
18. Dokumentai, susiję su dalinių kelionės į darbą išlaidų kompensavimu įstaigų
darbuotojams, saugomi vadovaujantis įstaigų nuostatuose nustatyta tvarka.
19. Ši Tvarka peržiūrima ir atnaujinama pasikeitus teisės aktams, kurie reglamentuoja šios
srities teisinius santykius.
20. Darbuotojai su šia tvarka bei jos pakeitimais yra supažindinami pasirašytinai arba
elektroninėmis priemonėmis ir įsipareigoja jos laikytis.
21. Šios Tvarkos pažeidimai gali būti laikomi darbo pareigų pažeidimais, už kuriuos gali
būti taikoma atsakomybė, numatyta Lietuvos Respublikos darbo kodekse.
22. Apie šią Tvarką yra informuota darbo taryba ir dėl šios Tvarkos priėmimo su ja
pasikonsultuota.
23. Ši tvarka skelbiama gimnazijos tinklapyje adresu https://smilgiai.panevezys.lm.lt/
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_